
DOKUMENT KONSULTIMI PËR UDHËZIMIN ADMINISTRATIV  (MMPH) NR. _____/2026 PËR DHËNIEN E PËLQIMIT NGA INSTITUTI HIDROMETOROLOGJIK I KOSOVËS  PËR   KRYERJEN E PUNËVE  NDËRTIMORE NË OBJEKTET HIDROMETEOROLOGJIKE DHE NË ZONAT E MBROJTURA TË STACIONEVE TË RRJETIT SHTETËROR


Përmbledhje e shkurtër rreth Projekt Udhëzimit Administrativ (MMPH) Nr. _____/2026 për Dhënien e Pëlqimit nga Instituti Hidrometorologjik i Kosovës për  Kryerjen e Punëve Ndërtimore, në Objektet Hidrometeorologjike dhe në Zonat E Mbrojtura të Stacioneve të Rrjetit Shtetëror.

[bookmark: _Hlk212127198]Qëllimi i këtij Udhëzim Administrativ është të përcaktoj procedurat, kriteret dhe kushtet për dhënien e pëlqimit nga Instituti Hidrometeorologjik i Kosovës për kryerjen e punëve ndërtimore, rikonstruimin, ose aktivitete të tjera në objektet hidrometeorologjike dhe në zonat e mbrojtura të stacioneve të rrjetit shtetëror: hidrologjike, meteorologjike, monitorimit të cilësisë së ajrit, monitorimit të cilësisë së ujerave sipërfaqësore dhe nëntokësore.

Baza ligjore e këtij Udhëzimi Administrativ mbështetet në nenin 17 paragrafi 4 dhe 6 të Ligjit Nr. 06/L-035 për Veprimtaritë Hidrometeorologjike (Gazeta Zyrtare, Nr.19/18 dt. 13.11.2018), nenin 11 paragrafi 1 nën-paragraf 1.5 të Ligjit Nr. 08/L-117 për Qeverinë e Republikës së Kosovës (Gazeta Zyrtare, Nr.34/22 dt. 18.11.2022),  si dhe nenit 9 paragrafi 2 të Rregullores Nr.17/2024 së Punës së Qeverisë së  Republikës së Kosovës.

Procedurat e Projekt Udhëzimit Administrativ (MMPH) Nr. _____/2026 për Dhënien e Pëlqimit nga Instituti Hidrometorologjik i Kosovës për  Kryerjen e Punëve Ndërtimore, në Objektet Hidrometeorologjike dhe në Zonat E Mbrojtura të Stacioneve të Rrjetit Shtetëror.

Bazuar ne Planin Legjislativ për Aktet Nënligjore për vitin 2026 të miratuar nga Ministri me Vendimin Nr. 1675-2/2026, datë: 14.04.2026  i Ndryshuar dhe Plotësuar me Vendimin Nr. 2856-2/26, datë: 26.05.26, është paraparë hartimi i Projekt Udhëzimit Administrativ (MMPH) Nr. _____/2026 për Dhënien e Pëlqimit nga Instituti Hidrometorologjik i Kosovës për  Kryerjen e Punëve Ndërtimore, në Objektet Hidrometeorologjike dhe në Zonat E Mbrojtura të Stacioneve të Rrjetit Shtetëror.

Drafti fillestar për këtë Projekt Udhëzim Administrativ është paraparë që të hartohet deri në 29.08.2026

Me Vendimin Nr.1642/25 i dt. 19.03.2025  është  formuar grupi punues me përbërje prej tetë (8) anëtareve.

Janë mbajtur tri (3) takime me grupin punues dhe komunikime të vazhdueshme përmes e-malit zyrtar, deri në hartimin e këtij Projekt Udhëzimi Administrativ.

Qëllimi i konsultimit
Qëllimi i konsultimit është përfshirja sa më e madhe e të gjitha palëve të interesit. Pas plotësimit të draftit nga kryesuesi i grupit punues sipas Rregullores së Punës së Qeverisë drafti është dërguar për konsultim paraprak, te të gjitha institucionet që mund të ndikohen nga Projekt Udhëzimi Administrativ (MMPH) Nr. _____/2026 për Dhënien e Pëlqimit nga Instituti Hidrometorologjik i Kosovës për  Kryerjen e Punëve Ndërtimore, në Objektet Hidrometeorologjike dhe në Zonat E Mbrojtura të Stacioneve të Rrjetit Shtetëror. 

Faza e konsultimit më publikun përmes metodave të ndryshme përfshirë platformën elektronike për konsultimet publike dhe takime direkte më palë të interesit, nëse paraqitet nevoja, do të përfshijë të gjitha institucionet dhe kategoritë e shoqërisë qoftë ata me ndikim dhe/ose interes të lartë apo ata të cilët për shkak të karakteristikave që kanë mund të japin kontribut për shqyrtimin e dispozitave të këtij Projekt Udhëzimi Administrativ. 

Komentet dhe rekomandimet për ketë Projekt Udhëzim Administrativ, mund të jepen për secilin nen, veç e veç, përmes platformës elektronike për konsultimet në pjesën ku jepen komentet e përgjithshme dhe specifike. 
 
Pas finalizimit të procesit të konsultimit publik të Projekt Udhëzimit Administrativ (MMPH) Nr. _____/2026 për Dhënien e Pëlqimit nga Instituti Hidrometorologjik i Kosovës për  Kryerjen e Punëve Ndërtimore, në Objektet Hidrometeorologjike dhe në Zonat E Mbrojtura të Stacioneve të Rrjetit Shtetëror, planifikohet që kontributet dhe komentet e pranuara, të shqyrtohen veç e veç nga grupi punues. 

Kontributi i publikut, apo organizatave të shoqërisë civile, ekspertëve të brendshëm dhe të jashtëm si dhe individë do të jetë element i rëndësishëm në përmirësimin e kualitetit të këtij Udhëzimi Administrativ. 
Si rezultat i punës së shqyrtimit të kontributeve dhe rekomandimeve të konsultimit do të hartohet drafti i përmirësuar final i Udhëzimit Administrativ. Ministria e Mjedisit dhe Planifikimit Hapësinor do të hartojë Raportin e Konsultimit i cili do të përfshijë informatat për procesin e konsultimit, palët e konsultuara, metodat e përdorura gjatë konsultimit dhe informatat e detajuara për to, pjesëmarrjen e publikut në proces të konsultimit dhe komentet e pranuara. 
Në raport gjithashtu do të jepen informatat për secilin koment që është marrë parasysh, sqarime dhe arsyetimi për secilin koment që nuk është marrë parasysh. Raporti do të jetë i qasshëm për publikun brenda një kohe sa më të shkurtër pas përfundimit të procesit të konsultimit dhe finalizimit të Projekt Udhëzimit Administrativ (MMPH) Nr. _____/2026 për Dhënien e Pëlqimit nga Instituti Hidrometorologjik i Kosovës për  Kryerjen e Punëve Ndërtimore, në Objektet Hidrometeorologjike dhe në Zonat E Mbrojtura të Stacioneve të Rrjetit Shtetëror.

Afati përfundimtar për dorëzimin e përgjigjeve
Afati përfundimtar i dorëzimit të kontributit me shkrim në kuadër të procesit të konsultimit për Projekt Udhëzimit Administrativ (MMPH) Nr. _____/2026 për Dhënien e Pëlqimit nga Instituti Hidrometorologjik i Kosovës për  Kryerjen e Punëve Ndërtimore, në Objektet Hidrometeorologjike dhe në Zonat E Mbrojtura të Stacioneve të Rrjetit Shtetëror është 15 ditë pune nga momenti i publikimit.

Ku dhe si duhet t’i dërgoni kontributet tuaja me shkrim
Të gjitha kontributet me shkrim duhet të dorëzohen në formë elektronike në e-mail adresën: ardian.recica@rks-gov.net dhe Shkumbin.Shala@rks-gov.net me titull Projekt Udhëzim Administrativ (MMPH) Nr. _____/2026 për Dhënien e Pëlqimit nga Instituti Hidrometorologjik i Kosovës për  Kryerjen e Punëve Ndërtimore, në Objektet Hidrometeorologjike dhe në Zonat E Mbrojtura të Stacioneve të Rrjetit Shtetëror.

Çka duhet të përmbajnë komentet
Emri i personit/organizatës që jep komente:
Fushat kryesore të veprimit të organizatës:
Informatat e kontaktit të personit/organizatës (adresa, email, telefoni):
Komentet:
Data e dërgimit të komenteve:
[bookmark: _GoBack]Forma e kontributit është e hapur, mirëpo preferohet që kontributet tuaja t’i përfshini në kuadër të tabelës së bashkëngjitur më poshtë në këtë dokument, e cila përfshin çështjet kyçe të këtij dokumenti.

Bashkëngjitur me këtë dokument gjeni Projekt Udhëzimin Administrativ (MMPH) Nr. _____/2026 për Dhënien e Pëlqimit nga Instituti Hidrometorologjik i Kosovës për  Kryerjen e Punëve Ndërtimore, në Objektet Hidrometeorologjike dhe në Zonat E Mbrojtura të Stacioneve të Rrjetit Shtetëror.

